ZAPISNIK 23. SJEDNICE VMO BORONGAJ LUGOVI
6.3.2023., 20:00h, MS Borongaj Lugovi
Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec
Nazočni članovi VMO prihvaćaju zapisnik 22. sjednice jednoglasno bez rasprave.
Nazočni članovi prihvaćaju jednoglasno bez rasprave 
DNEVNI RED
1. Program rada VMO
2. Izvješće o radu VMO
3. Donošenje zaključka o raspodjeli sredstava na poziciji 3299
4.  Zahtjevi za korištenje prostora MS Borongaj Lugovi
5.  Aktualna komunalna problematika
6.  Izvješća, pitanja i prijedlozi

1. Program rada VMO Borongaj Lugovi
Predsjednica VMO nazočnim članovima Vijeća predstavlja Program rada VMO Borongaj Lugovi koji su dotični dobili u radnim materijalima za 23. sjednicu. Program rada VMO Borongaj Lugovi prihvaćen je jednoglasno bez rasprave.
(Tekst Programa prilog je ovom zapisniku.)
2. Izvješće o radu VMO Borongaj Lugovi
Predsjednica VMO nazočnim članovima Vijeća predstavlja Izvješće o radu VMO Borongaj Lugovi u 2022. godini koji su dotični dobili u radnim materijalima za 23. sjednicu. Izvješće o radu VMO Borongaj Lugovi prihvaćen je jednoglasno bez rasprave.
(Tekst Izvješća prilog je ovom zapisniku.)


3. Donošenje Zaključka o raspodjeli sredstava na poziciji 3299
Predsjednica VMO upoznaje nazočne članove Vijeća s potrebom da se donese odluka o raspodjeli sredstava na poziciji 3299, o čemu su dotični dobili potrebne radne materijale za 23. sjednicu. 
Predsjednica i potpredsjednik VMO Borongaj Lugovi predlažu donošenje izmijenjenog zaključka, kojim bi VMO Borongaj Lugovi zadržalo sredstva u iznosu 350 eura za potrebe VMO Borongaj Lugovi, dok bi ostatak sredstava bio prebačen Gradskoj četvrti Peščenica-Žitnjak za potrebe radnih materijala. Zaključak je prihvaćen jednoglasno bez rasprave.

Z A K L J U Č A K
O PRIJEDLOGU UTROŠKA SREDSTAVA S POZICIJE 3299
„OSTALI NESPOMENUTI RASHODI POSLOVANJA“ ZA 2023.


I. Vijeće Mjesnog odbora Borongaj Lugovi iz Razdjela Proračuna Grada Zagreba 0502, na poziciji 279-3299 „Ostali nespomenuti rashodi poslovanja“ za 2023. raspolaže sa 630,00 eur.

II. Vijeće Mjesnog odbora Borongaj Lugovi predlaže utrošak  sredstava iz točke I. ovog zaključka na sljedeći način:

1. Protokolarne potrebe i nepredviđeni troškovi                      280 eur

2. Nabava potrošnog materijala  neophodnog za
rad Vijeća, odnosno za potrebe VMO Borongaj 
Lugovi                                                                                  350 eur

										________________
								
							Ukupno:                          630,00 eur

III. Ovaj zaključak biti će dostavljen Gradskom uredu za mjesnu samoupravu, civilnu zaštitu i sigurnost.

4. Korištenje prostora MS Borongaj Lugovi
[bookmark: _Hlk129636510]Predsjednica VMO obavještava nazočne članove Vijeća o zahtjevima za korištenje prostorija MS Borongaj Lugovi, koji su dotični dobili kao nadopunu radnih materijala za 23. sjednicu. Zahtjevi su podneseni od strane Hrvatske demokratske zajednice i Mladeži HDZ-a, za korištenje prostorija svaki utorak 18-20h (HDZ) i 20-22h (Mladež HDZ-a). Prijedlog je prihvaćen jednoglasno bez rasprave.

Z a k l j u č a k
o povremenom korištenju prostora

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi:

· Mladeži hrvatske demokratske zajednice – temeljni ogranak HDZ Borongaj Lugovi u terminu: utorkom od 20.00 do 22.00 sati - dvorana
       

Z a k l j u č a k
o povremenom korištenju prostora

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi:

· Hrvatskoj demokratskoj zajednici – temeljni ogranak HDZ Borongaj Lugovi u terminu: utorkom od 18.00 do 20.00 sati - dvorana

5. Aktualna komunalna problematika
Predsjednica VMO obavještava nazočne članove VMO kako je temeljem prethodnog zaključka postavljena česma za vodu na dječjem igralištu u Savudrijskoj ulici te predlaže zaključak kojim bi se od gradske tvrtke Zrinjevac tražilo uređenje prostora oko dotične česme te popločavanje područja oko česme. Zaključak je prihvaćen jednoglasno bez rasprave.
Predsjednica VMO obavještava nazočne članove kako je zaprimljen prijedlog zahtjeva prema MUP-u za poboljšanje prometne signalizacije na ulici Vukomerec od strane nadležnog Gradskog ureda, te su vijećnici isti dobili među radnim materijalima za 23. sjednicu. Trenutni plan predviđa iscrtavanje tri nova pješačka prijelaza, crta zaustavljanja i uzdužnih crta te postavljanje pet novih prometnih znakova. Potpredsjednik VMO predlaže dopunu zahtjeva kojom bi se zatražilo postavljanje prometnih ogledala na raskrižjima ulice Vukomerec sa Žbandajskim putem i Tinjanskom ulicom, te ponovno poslao zahtjev za postavljanje zaštitne ograde (tzv. klamerica) na ulici Vukomerec kod kb. 44. Prijedlog dopune zahtjeva prihvaćen je jednoglasno bez rasprave.

Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da u Plan komunalnih potreba uvrsti

· uređenje prostora oko česme postavljene na dječjem igralištu u Savudrijskoj ulici na način da se prostor oko same česme poploči


2. O učinjenom izvijesti ovo Vijeće.


Prijedlog da se šalje požurnica za popravak znaka za naziv ulice koji je nakošen od udarca automobila u Ul. Vukomerec br. 12. Prijedlog je prihvaćen jednoglasno bez rasprave.
Članica Vijeća Lidija Klanjec obavještava nazočne članove Vijeća da drveće na Čavićevoj ulici ponovo zaklanja javnu rasvjetu, stoga predlaže novi izvid od strane nadležnih službi i ponovo orezivanje drveća po potrebi. Zahtjev je prihvaćen jednoglasno bez rasprave.
Zaključak
o rješavanju aktualne komunalne problematike 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od Podružnice Zrinjevac zatraži

· orezivanje drveća koje zaklanja javnu rasvjetu na Čavićevoj ulici 


2. O učinjenom izvijesti ovo Vijeće.


Članica Vijeća Lidija Klanjec također obavještava nazočne članove kako je kamion Čistoće uspješno prošao kroz problematična područja Grožnjanske, Gologoričke i Grdoselske ulice, ali da stanovnicima navedenih ulica još uvijek nisu podijeljene kante. Vijeće je suglasno da se po tom pitanju pošalje požurnica ukoliko kante ne budu isporučene stanovnicima do 24. sjednice VMO Borongaj Lugovi.
Član Vijeća Ivica Milković predlaže orezivanje stabla na ulici Vukomerec preko puta u.o. Valentino, iz razloga što se jedna grana drveta počela naslanjati na kablove elektroenergetske mreže, čime predstavlja opasnost za stanovnike Mjesnog odbora. S obzirom da je riječ o stablu na privatnom posjedu, predsjednica VMO predlaže izlazak komunalnog redara na izvid, te po potrebi pozivanje nadležnih gradskih službi i kažnjavanje vlasnika parcele zbog neodržavanja privatnog posjeda, a nauštrb javne gradske infrastrukture. Prijedlog je prihvaćen jednoglasno bez rasprave.

Zaključak
o rješavanju aktualne komunalne problematike 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od komunalnog redarstva zatraži

· očevid i nadležno postupanje tj. izdavanje naloga vlasniku privatne parcele u svrhu orezivanja zbog naslanjanja stabala na vodove elektroenergetske mreže u Ulici Vukomerec nasuprot ugostiteljskog obrta „Valentino“


2. O učinjenom izvijesti ovo Vijeće.

6. Izvješća, pitanja i prijedlozi
Vijeće je zaprimilo izvješće o rušenju triju bagrema na Borongajskoj ulici, te predviđenoj zamjenskoj sadnji.
Vijeće je također zaprimilo izvješće vezano za održavanje kazete sa stablom na Čavićevoj ulici, koja je bila temom na 22. sjednici VMO. Ista ne može biti popravljena bez velikih intervencija na nogostupu, cesti ili korijenu drveta, stoga isto u ovom trenutku ne može biti realizirano.
Predsjednica VMO obavještava nazočne članove kako se pisanim putem obratila Zagrebačkoj nadbiskupiji po pitanju jablana u Kanfanarskoj ulici, kao i nadležnim gradskim službama i građevinskom poduzeću Pionir po pitanju zakupa prostorija za novi dječji vrtić u objektima koji su trenutno u izgradnji na raskrižju ulice Vukomerec i Čavićeve ulice.
Predsjednica i potpredsjednik VMO obavještavaju nazočne članove kako su obavili razgovore s g. Perom Perićem vezano za asfaltiranje ceste do stambenih objekata na adresi Kanfanarska ulica 24/4, 24/5 i 24/6. G. Perić je dao suglasnost za izvršenje projekta, međutim gradske službe odbijaju asfaltirati na privatnoj površini. Predsjednica VMO se obvezuje provjeriti mogućnost probijanja nove ceste s druge strane navedenih stambenih objekata, na parceli koja je u gradskom vlasništvu.
Ovime je iscrpljen dnevni red, i predsjednica VMO zaključuje 23. sjednicu VMO Borongaj Lugovi u 21:00 sati.

ZAPISNIČAR:			           PREDSJEDNICA VMO BORONGAJ LUGOVI:
Petar Miočević								      Ivana Perković

            KLASA : 024-08/23-003/423
[bookmark: _GoBack]            URBROJ: 251-11-11/002-23-3
            Zagreb, 6. ožujka 2023.

